ประธานสภาผู้แทนราษฎร นัดประชุมผู้บริหารและผู้ปฏิบัติหน้าที่ เพื่อเตรียมความพร้อมการพิจารณาขอเปิดอภิปรายทั่วไป
ประธานสภาผู้แทนราษฎร นัดประชุมผู้บริหารและผู้ปฏิบัติหน้าที่ เพื่อเตรียมความพร้อมการพิจารณาขอเปิดอภิปรายทั่วไปนายชวน หลีกภัย ประธานสภาผู้แทนราษฎร กล่าวว่า ในวันนี้ 23 กุมภาพันธ์ 2563  นัดประชุมผู้บริหารและผู้ปฏิบัติหน้าที่ ที่อาคารดีพร้อมข้างพรรคชาติไทย เพื่อเตรียมความพร้อมในการประชุมเพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรี เป็นรายบุคคล ระหว่างวันที่ 24-27 กุมภาพันธ์นี้ เพื่อให้การอภิปรายเป็นไปด้วยความเรียบร้อย โดยเฉพาะการใช้อุปกรณ์ต่างๆ รวมถึงการลงคะแนน ย้ำว่า ที่ผ่านมาเครื่องลงคะแนนไม่มีปัญหา แต่มีปัญหาเฉพาะกรณีมีการลงคะแนนแทนกัน ซึ่งเมื่อสัปดาห์ที่ผ่านมา ได้ให้เจ้าหน้าที่ดำเนินการตรวจสอบเครื่องลงคะแนน และได้รับการยืนยันว่าเป็นปกติ พร้อมเห็นว่าการอภิปรายลงมติไม่ไว้วางใจ เป็นอีกมาตรการที่มีความเข้มข้นในการตรวจสอบระหว่างฝ่ายนิติบัญญัติและฝ่ายบริหาร จึงจะเปิดโอกาสให้ทุกฝ่ายได้อภิปรายและชี้แจงอย่างเต็มที่ส่วนกรณีศาลรัฐธรรมนูญตัดสินยุบพรรคอนาคตใหม่ และตัดสิทธิกรรมการบริหารพรรคบางส่วนเป็นเวลา 10 ปี นายชวน กล่าวว่า ได้พูดคุยกับเลขาธิการสภาผู้แทนราษฎรเกี่ยวกับจำนวนองค์ประชุมแล้ว เพราะจำนวนสัดส่วนสมาชิกได้มีเปลี่ยนแปลง เช่นเดียวกับการจัดสรรคณะกรรมาธิการฯ ก็คงต้องเปลี่ยนแปลงไป แต่คงไม่ทันสมัยประชุมนี้ ต้องเป็นสมัยประชุมที่จะเปิดในปีหน้า